Este unul din mesajele pe care deputatul PMP Marius Pașcan vrea să le includă printre cele de interes public. De aceea, parlamentarul a inițiat un proiect de modificare a legii audiovizualului.

Pașcan vrea să fie promovate prin mass media și mesaje de protejare a mediului:

”Astfel, aşa cum radiodifuzorii difuzează anunţurile de interes public care promovează un stil de viaţă sănătos, în mod similar, propunerea legislativă introduce un anunţ de interes public care promovează sănătatea economiei româneşti, şi anume ”Pentru sănătatea economiei naţionale, cumpăraţi produse fabricate în România!”. De asemenea, întrucât și problema legată de protecția mediului o consider la fel de importantă, un alt mesaj este ”Pentru un mediu sănătos, învățați copiii să respecte natura”.

Un alt domeniu vizat de proiecul de lege al lui Marius Pașcan porneşte de la schimbările climatice, de unde obligaţia mass media de a difuza anunţurile privind fenomenele hidrometeorologice periculoase.